সম্মেলনে যোগদানের পাশাপাশি পররাষ্ট্র মন্ত্রী বিভিন্ন দেশের প্রতিনিধির সাথে দ্বি-পাক্ষিক বৈঠক করেন। পররাষ্ট্র মন্ত্রী কানাডার নবনিযুক্ত প্রধানমন্ত্রী জাস্টিন ট্রুডো-এর সাথে সাক্ষাত করে মাননীয় প্রধানমন্ত্রী শেখ হাসিনার শুভেচ্ছাবার্তা ও বাংলাদেশ সফরের আমন্ত্রণপত্র হস্তান্তর করেন। প্রধানমন্ত্রী জাস্টিন আমন্ত্রণপত্র গ্রহণ করেন এবং সুবিধাজনক সময়ে বাংলাদেশ সফরের আশাবাদ ব্যক্ত করেন। উল্লেখ্য যে, ১৩ বছর বয়সে তাঁর বাবা কানাডার তৎকালীন প্রধানমন্ত্রীর সাথে তিনি বাংলাদেশ সফর করেন। তিনি বাংলাদেশের অভাবনীয় আর্থ-সামাজিক উন্নয়ন স্বচোখে প্রত্যক্ষ করার অভিপ্রায় ব্যক্ত করেন।